Sverrir Ingi og félagar eru óstöðvandi í Grikklandi . Vísir / Vilhelm Sverrir Ingi Ingason lék allan leikinn í hjarta varnarinnar hjá PAOK þegar liðið vann öruggan 2 - 0 sigur á Xanthi í grísku úrvalsdeildinni . PAOK og Olympiakos jöfn að stigum á toppi deildarinnar , bæði taplaus í þrettán leikjum . Í Tyrklandi lék Theodór Elmar Bjarnason allan leikinn á miðjunni hjá Akhisar Belediyespor þegar liðið vann 4 - 3 sigri á Istanbulspor í algjörum spennutrylli þar sem sigurmarkið var skorað í uppbótartíma . Elmar og félagar í 2. sæti deildarinnar , fimm stigum á eftir toppliði Hatayspor . Í Ungverjalandi unnu Aron Bjarnason og félagar í Újpest 1 - 0 sigur á Varda og styrktu þar með stöðu sína í 5. sæti ungversku úrvalsdeildarinnar .